ปรับตัวได้
&nbsp;
11 ส.ค. 2554

.....ทีมข่าวการเงิน
หลังม็อบปิดสี่แยกราชประสงค์ ทำให้บริษัทห้างร้านแถวนั้นทำงานกันไม่สะดวก
อย่างบริษัทค้าทองคำ ออสสิริส ก็มีออฟฟิศอยู่บนตึกเซ็นทรัลเวิลด์ ก็ได้รับผลกระทบไปด้วย
บุญเลิศ สิริภัทรวณิช ประธานเจ้าหน้าที่บริหาร บริษัท ออสสิริส บอกว่า อาจมีความไม่สะดวกสำหรับลูกค้าที่นำทองคำมาส่งมอบ
นอกจากนั้น คงต้องเพิ่มคนที่ดูแลการเข้าออกและการส่งมอบทองคำเพิ่มขึ้น 23 คน
แต่ขณะนี้บริษัทยังไม่เสียหายอะไรนัก เพราะราคาทองคำในตลาดไม่ค่อยเป็นใจ 
ราคายังแกว่งตัวขึ้นลงอยู่ตลอด ทำให้ลูกค้ารอดูจังหวะในการซื้อ
สำหรับการเก็บสต๊อกทองคำนั้น บุญเลิศ บอกว่า จริงๆ แล้ว ไม่ได้เก็บไว้ที่บริษัท เพราะต้องคำนึงถึงความปลอดภัยด้วยเนื่องจากทองคำเป็นของลูกค้า
“จะฝากไว้ที่ธนาคารพาณิชย์สำนักงานใหญ่ทั้งหมด” บุญเลิศบอก
อย่างไรตาม บุญเลิศ ฝากบอกว่า ถ้าลูกค้ามาใช้บริการที่สาขาเซ็นทรัลเวิลด์ไม่ได้ ก็ยังมีออฟฟิศสาขาสีลม รองรับอยู่อีกแห่งหนึ่ง
นอกจากนั้น ประธานบริษัท ออสสิริส ยังหวังที่จะเห็นบ้าน เมืองแสวงหาทางออกด้วยสันติ โดยการหาจุดร่วมให้มากที่สุด
ขณะที่จุดต่างของทั้งสองฝ่ายนั้น หากยังมีอยู่ ก็ขอให้ดำเนินไปในกรอบของกฎหมาย
และขอให้ทุกคนทำเพื่อชาติ สังคม และเศรษฐกิจโดยรวม 
เพราะขณะนี้ธุรกิจท่องเที่ยวได้รับผลกระทบมากที่สุด!!!